Ruth Marchant

Ruth Marchant (Aprili 1961 - Desemba 2018) alikuwa mpatanishi na mhoji wa kitaalamu wa uchunguzi wa kisheria, na mwanzilishi mwenza wa Triangle, shirika la kitaifa linalolenga mawasiliano na watoto na vijana wenye mahitaji mbalimbali.

 Maisha ya awali na elimu 
Marchant alizaliwa Birmingham, akiwa binti wa baba mchungaji wa Kibaptisti na mama mwalimu, na alikulia Newham, Mashariki mwa London nchini Uingereza. Alisoma katika Shule ya Msingi ya Ravenscroft.

Marchant alisomea developmental psychology katika chuo kikuu cha  University of Sussex. Kisha aliendelea kufanya kazi katika mashirika na taasisi mbalimbali zinazohudumia watoto, kama vile Save the Children na Chailey Heritage School, kabla ya kuanzisha Triangle pamoja na mwanasaikolojia wa kazi Mary Jones.

Mwaka 2018, Marchant alikamilisha shahada ya PhD katika chuo kikuu cha  University of Portsmouth.

 Kazi na watoto wanaohusika katika mashauri ya kisheria 
Marchant alikuwa nyuma ya mabadiliko mengi katika mfumo wa kisheria wa Uingereza, akirahisisha kufanya kazi na watoto wanaohusika katika mashauri ya kisheria. Alikuwa wa mtu wa  kwanza kutumia hema  kwa mtoto kukaa ndani yake wakati wa kutoa ushahidi mahakamani, na alichangia kuanzishwa kwa utaratibu wa mawakili  kuhamia katika chumba cha mawasiliano ya moja kwa moja  kwa ajili ya kuwahoji watoto kwa njia ya maswali ya kupinga ,pale wakili anapouuliza maswali kwa shahidi ili kupima ukweli.

Pia ameandika kwa ushirikiano makala kuhusu namna ya kuwajibu watoto wadogo sana wanapoweza kuwa hatarini, mawasiliano yasiyo ya maneno na watoto wanaotoa ushahidi, ulinzi wa watoto wenye ulemavu, na mawasiliano na watoto wadogo sana wanaotoa ushahidi katika mashauri ya kisheria.

Kupitia shirika lake la Triangle, pia alitoa msaada kwa watoto wanaohusika katika mashauri ya kisheria.

 Kifo 
Marchant alifariki kutokana na ugonjwa wa saratani mwaka 2018.

 Marejeo 

Jamii:wanaharakati wa Uingereza
Jamii:WikiGap JWK 2026